O R A T I 0. 33 



alumnum gloriata est, quod te sibi vindieaverit et doctorem publicum nacta 

 sit, est, quod impense laeteruur. Quo magis autem ea, quae a te doce- 

 buntur , ad vitae usuni et ornaturu sunt accommodata et quo magis allicere 

 solent iuvenum ingenia, quippe quos in varios populorum mores, ritus, 

 studia omnemque vitae rationem et cultum libentissime intueri sciamus , 

 eo plures tibi nobisque pollicemur studiorum tuorum successus. Hos in tui 

 honorem, in academiae utilitatem, in patriae gloriam redundare iubeat Deus ! 



> . t: [riolftsJ 



De docenda historia cogitare non possum, quin tui memor sim, Clar. 

 Cobet, qui hoc anno has Peerlkampii partes, ne prorsus vacaret cathedra, 

 in te susceperis. Pro his officiis, quae iterum iterumque academiae nostrae 

 praestare voluisti, mea voce, gratum tibi suum testificantur animum acade- 

 miae cives, qui siniul maxime tibi gratulantur auctos, quos cousecutus es, 

 honores, quorum fructibus quam diutissime tibi frui contingat. De acade- 

 mica iuventute, ut adhuc fecisti, docendis literis, in quibus prorsus te 

 habitare scimus et regnare, pergas bene mereri, tuoque exemplo excitati 

 discipuli in diligenti literarum studio positum essc intelligant et perennem 

 honestae voluptatis fontem, et praeclarum culturae et humanitatis auxilium, 

 et optimum utilis scientiae ipsiusque veritatis consequendae instrumentum ! 



De honesta voluptate ex diligenti literarum studio percipienda tibi , suspicor, 

 maxime erit persuasum , vir iuvenis praestantissime Johannes Corneli Zaalberg , 

 cui haec contigit felicitas, ut in certamine literario de solvenda quaestione, 

 ab Ordine Theologorum proposita reportaveris victoriam. Ut tibi impense gra- 

 tulor suinmuui hunc doctrinae honorem , sic te discipulum gratulor viris claris- 

 simis, ex quorum schola prodiisti , Theologiae in hac academia Professoribus. 



Itaque hue accedas, velim, iuvenis praestantissime, ut ex mea manu, 

 eximium , quod consecutus es , accipias virtutis praemium ! Quo quidem 

 iucundissimo munere , a viris clarissimis , qui in certamine fuerunt iudices , 

 invitatus, quam libentissime fungar. 



Salve, praestantissime Zaalberg! En accipe doctrinae et eruditionis 

 praemium, quod meruisti. 



